**Møtebok 5 - 21 Lykling sokneråd 08.09.21**

**Rådsmedlem som deltok:**

Fridleif Lydersen, Linda S. Gunnarsjaa, Elisabeth Bjørnevik, Astri L. Sakseide og Inger Johanne Sele.

**1.vara:**

Johannes Bernhard Hjelland

**Rådsmedlem** Sissel S. Gåsland og Heidi Vold Ådnanes hadde meldt avbud.

**Vert:** Fridleif Lydersen

Les frå søndagens preiketekst (05.09.21)

**Saksliste:**

**Sak 40-21** **Godkjenning av referat og innkalling**.

*Merknad til referatet: Feil dato i sak 36-21 – skulle vera 22.08 og ikkje 22.09.*

*Leiar foreslår at sak 41-21 vert teke etter sak 42-21*

**Sak 42-21 Ny diakoniplan**

Ny diakoniplan, sjå vedlegg 4, vert presentert av diakonimedarbeidar Sissel Johanne Fylkesnes Våge.

*Diakonmedarbeidaren begynte med å presentera visjonen for den diakonale tenesta til Den norske kyrkja.*

*«Guds kjærleik til alle menneske og alt det skapte, verkeleggjord gjennom liv og teneste»*

*Vidare presenterte ho Den norske kyrkja sin definisjon av diakoni.*

*«Diakoni er omsorgstenesta til kyrkja. Diakoni er evangeliet i handling og blir uttrykt gjennom nestekjærleik, inkluderande fellesskap, vern om skaparverket og kamp for rettferd».*

*Vidare presenterte ho innhaldet i planen for diakoni i Lykling sokn dei siste åra. Ho fortalte om verksemdsområda, mål og tiltak. Rådsmedlemma hadde høve til å stilla spørsmål og dialogen var god. Diakonmedarbeidaren skal revidera planen for diakoni i Lykling sokn etter malen gitt i ny nasjonal diakoniplan. Revidert plan vil bli sendt Lykling sokneråd.*

**Sak 41-21** **Meldingar og skriv**

Melding frå prost Svein Arne Theodorsen om Prostidag i Sunnhordland prosti torsdag 21.oktober i Nysæter kyrkje. Sjå vedlegg 1

*Påmelding innan 15.10.21. Rådsmedlemma melder til leiar når dei veit om dei kan delta. Leiar sender inn felles påmelding.*

Invitasjon frå prost Svein Arne Theodorsen til felles informasjonsmøte i Sunnhordland prosti tysdag 21.september på Stord hotell. Gjeld høyringa om kyrkjeleg organisering. Sjå vedlegg 2 og 3

*Påmelding innan 17.09.21. 4 rådsmedlem har meldt si interesse. Leiar tek kontakt med dei to som hadde meldt avbod til kveldens møte. Leiar sender inn felles påmelding.*

Lån av Lykling kyrkje til korøving v/Skullerud. Avtale ok.

Ny teknikar i Lykling kyrkje. Ok.

Konfirmantane prøver kapper 14.sept kl 18:15. Heidi og Inger ansvarleg.

**Sak 43-21 Temakveldar haust 2021**

26.08.21 tok soknerådet avgjersla om å utsetja **temakvelden m/ Øystein L Olafsen 09.09.21** via drøfting på Messenger. Utsetjing grunna usikkerhet rundt situasjonen med pandemien. Olafsen sa seg einig i soknerådet si avgjersla.

Temakvelden m/tema kyrkjemusikk sett me opp att våren 2022. Forslag til dato? Januar eller seinare?

*Leiar foreslår i slutten av januar 2022, 20. eller 27.jan. Soknerådet gjekk for å presentera desse to datoane for Øysten L Olafsen. Han vel den datoen som passer best, eller kjem med forslag om ein anna og betre dato for ham. Leiar sender spørsmålet til ØLO.*

**Temakvelden 07.10.21** – salmeønskekveld kor Øystein L Olafsen er med. Kva treng soknerådet førebu?

*Soknerådet meiner temakvelden går etter same forma som førre gangen me hadde same tema. Den kvelden var vellukka! Fridleif Lydersen planlegg saman med Øystein L Olafsen, og gir rom for aktiv deltaking frå kyrkjelyden med omsyn til ønske av salmar. Leiar ønskjer velkommen. Astri L Sakseide ordnar med blomar.*

**Temakveldane 28.10 og 04.11** kor me les Johannesevangeliet må førebuast. Særleg med omsyn til å få lesarar på plass. Nokon i soknerådet som kan ta ansvar her?

*Astri L Sakseide tek ansvar, og gjer avtale med lesarar for begge temakveldane. Ho sett opp ein leseplan for kvar kveld, kor det går fram av planen kva kvar enkelt skal lesa.*

**Sak 44-21 Val av nytt sokneråd 2023**

Ønskjer bygdefolket eit Lykling sokn? Korleis kan noverande sokneråd førebu val 2023? Strategi!

**Kopi av referatet etter førre møte i ramma under:**

**37-21 Val av nytt sokneråd 2023**

* Innbyggjarane i soknet bør Informerast om at Lykling sokn står i fare for bli slått saman med enten Bømlo eller Bremnes sokn grunna vanskar med å skaffa folk til soknerådet. Lova krev 5 vara medlemmar i kyrkja og minimum 4 faste medlemmer.
* Det er og svært låge deltakartal på dei ordinere gudstenestene og dette kan og føre til at soknet vert nedprioritert. Temagudstenestene og fasegudstenstene har derimot prosentvis (i forhold til innbyggjartal) svært høg oppslutning.
* Soknerådet vurderer å be om innspel frå bygdefolket for å sjå kva dei tenker om Lykling kyrkje si framtid og kva som kan gjerast for å halda engasjementet oppe.
* Informere meir om kva arbeidet i soknerådet går ut på – flygeblad?
* Vedteke å ha eit eige arbeidsmøte på denne saka og set det til oktober.

Korktavle til info hengt opp i våpenhuset – kva kan me skriva som info?

Innspel frå bygdefolket. Kan me bruka Lykling kyrkje si FB-side her?

Eige arbeidsmøte i oktober. Leiaren foreslår datoane 18. 19. eller 20.10.

*Oktober blei ein travel månad med mange møter for fleire. Det vart gjort vedtak om eit arbeidsmøte måndag 8.11.21 kl 18:00-21:00.*

*I etterkant av arbeidsmøtet vil soknerådet invitera Bømlo Nytt til eit møte onsdag 10.11.21 kl 16:30. Me har eit ønske om at dei skal skriva litt om saka i avisa, slik at me får synleggjort behovet for eit sterkt sokneråd sett saman av interesserte og villige menneske.*

**Sak 45-21 17.mai etter korona**

Etter møtet 18.08.21: Kven kan ta kontakt med styret for korpset allereie no, for å melda at me ønskjer korpset til å spela inne i kyrkja på 17.mai?

*Heidi V Ådnanes har vore i kontakt med leiar for korpset. Korpset vil spela i kyrkja på 17.mai. Samtidig blei det signalisert at det var interesse for å halda på den tradisjonelle ruta for 17.mai toget. Soknerådet vil invitera styret for korpset og FAU til eit samarbeidsmøte gjeldande 17.mai feiringa i krinsen. Invitasjonen går ut i november og soknerådet har sett dato for møtet til 12.01.22 kl 19:00 i Lykling kyrkje.*

**Sak 46-21 Ymse**

*Mail frå Estlandskomiteen v/Aksel Lygre kor ein ber om ei pengegåva til Sangaste. Den økonomiske situasjonen for vennskapskyrkjelyden vår er kritisk grunna pandemien. Lykling sokneråd gjorde vedtak om å gi ei gåva pålydande 5000kr.*

*Teknikar i Lykling kyrkje sluttar av grunna militærteneste. Soknerådet gjorde vedtak om å kjøpa ei gåva til henne, til ein verdi av ca 500kr. Linda S. Gunnarsjaa og Elisabeth Bjørnevik tek oppdraget.*

*Fridleif Lydersen hadde med eit forslag om å gjennomføra «Lys vaken» og «Tårnagentar» på oddetal. Dette fordi årskulla er så små at det let seg gjera å gjennomføra desse arrangementa med to årskull samtidig. Ved bruk av kun oddetal, vert desse arrangementa gjennomført anna kvart år.*

*Konfirmasjon og konfirmantfest vår 2022 . Me tek opp saka på neste soknerådsmøte*

Vertinne / vert til neste soknerådsmøte?

*Linda S Gunnarsjaa er vertinne på neste møte.*

**Neste soknerådsmøte onsdag 06.10.21 kl 1900**

Vel møtt til soknerådsmøte i kyrkja☺

Inger Johanne Sele